To unge mænd forsøgte i nat at stjæle to spilleautomater fra Den Lille Havfrue i Hou. Det oplyser vagtchef ved Nordjyllands Politi, Bruno Brix. Automaterne blev læsset på en medbragt trailer - men den nåede ikke langt, førend de to gerningsmænd blev standset af politiet. De to mænd på 21 og 19 år, er fra henholdsvis Aalborg og Svenstrup, og er begge kendt af politiet i forvejen. De sidder nu på Politigården i Aalborg og skal afhøres til formiddag.

Referat:
To gamle kendinge af politiet førsøgte i nat at stikke af med to spilleautomater, men endte på Politigården i Aalborg.